Thaise paartjie soen 58 uur lank | Nuus24
Bangkok – ‘n Thaise paartjie het ‘n wêreldrekord opgestel toe hulle vir 58 uur, 35 minute en 58 sekondes lank in die kusstad Pattaya gesoen het, het organiseerders Vrydag gesê.Ekkachai Tiranara (44) en sy vrou, die 33-jarige Laksana, het ‘n kontantprys van 100 000 baht (R29 470) en twee diamantringe ter waarde van 200 000 baht (R58 940) gewen nadat hulle Donderdag om 23:15 (16:15 GMT) die wêreld se langste aaneenlopende soen voltooi het.Die soenkompetisie is deur die Ripley’s Believe It or Not-museum in Pattaya gereël om Valentynsdag te vier.‘n Gay paartjie het verlede jaar se rekord opgestel met ‘n soen wat 50 uur, 25 minute en een sekonde geduur het.Volgens die kompetisiereëls moet deelnemers se lippe aanhoudend in kontak wees, selfs tydens badkamerbreuke.Donderdag se soen is Vrydag deur Guinness World Records erken, het ‘n woordvoerder vir die museum gesê.– Volg Nuus24 op Twitter - Sapa-DPA
Lees meer oor: thailand | kan jy glo? VOLGENDE OP NUUS24X